רב מכר
זה עתה הופיע חם מן התנור          ; בשנית מפתיע בסיפור סיפור; לא לשווא חיכיתם לספרו הבא -; כל מה שרציתם הנה הנה הנה בא; אהבה ומתח ותשוקה ודם; חטא רובץ לפתח וצוחק לבנאדם; מרתק מותח כמו מסע בזמן; ואותך לוקח הוא ביד אמן; ממפגש מקרי למסע חובק עולם; מקורי, קריא, מרגש, חכם; חיכיתם לשובו לא חיכיתם סתם; לעוד ממיטבו של הבלש המנומנם; יצירת מופת אחת ויחידה; כולם כבר יודעים קלאסיקה נולדה; עוד יותר רומנטי הוא שובר שיאים; עוד יותר פיקנטי עוד יותר מדהים; עלילה נפתלת וסבוכה נורא; מטוסים בתכלת מלונות יוקרה; יש לצד הדרך עוד גופה חמה; משטרה חוקרת לא יודעת מה; מכונית ביער ואקדח צונן; לנערת השער יש מאהב זקן; יצואן צמרת איש מוכר בעיר; היה גם בסיירת קצין בכיר; עסקאות של נשק שחובקות עולם; זורמים אל ים של כסף נחלים של דם; עורך דין מבטיח שאפתן מאוד; תיק כבד מריח ומתחיל לרעוד; מניות הרשת מחפשות יורש ; וזו רשת שחולשת על כל מה שיש; רב מכר; לא תניחו מן היד; עוד עמוד ועוד אחד; סוף מפתיע במיוחד; אל תגלו לאף אחד; (כל העיר נסערת וחוקר מנומנם; מפטם מקטרת ומיד נרדם); יש אישה מופתעת או אולי היא לא; וקשה לדעת מי שלה ומה שלו; היא טיפוס ספורטיבי וגופה מושלם; הוא אינו נאיבי הוא ראה עולם; התשוקה אילמת המילים גבוהות; העסקה נחתמת ואפשר לראות; בשקיעה מופזת כמו בשדה חיטה; שאישה נועזת לא צריכה מיטה; מי בוגד במי פה, מי מוכר סודות; מה בעצם מחפשים פה מגידי העתידות; נערת השער מיטיבה לרקוד; למרבה הצער היא לא שומרת סוד; הקצין מזיע הוא טיפוס שעיר; עד שהוא מגיע היא מחוץ לעיר; הזיעה חמה היא, הסכין קרה; מימי המלחמה לליבו היא יקרה; עורך דין מבטיח מגלה מסמך; מי כאן השליח לאקדח יש אח; אהבה סוערת אכזבה מרה; הקנאה בוערת נקמה קרה; רב מכר...; (ואז בא הקטע בו חוקר מנומנם; מתעורר לפתע ומריח דם; מפהק לרגע ושוב נרדם) ; יש מפנה דרמטי יש מצב מפחיד; משולש רומנטי נעשה מגן דוד; וסכין מזכרת מימי המלחמה; אל הלב חודרת והופכת אדומה; עורך דין בשמש עומד ומתייבש; מהרהר לו שמא היורשת היא יורש; תכף יתפתח מאבק צמוד; והכל קולח עמוד ועוד עמוד; יש סוכר בתה רק צריך לבחוש; והסוף נותן לך פטיש בראש; 